Datum: 14.03.2020

**Spoštovane občanke in občani Občine Cirkulane.**

Prosim, da upoštevate naslednje ukrepe in priporočila za preprečevanja širjenja okužb z virusom COVID -19:

1. **Samoizolacija** je najboljši ukrep preprečevanja prenašanja okužb. Torej: **OSTANIMO DOMA**.
2. **Obiski** sosedov, ostalih članov družine izven skupnosti **v nujnih primerih**.
3. **Otrokom**, ki od ponedeljka ne bodo v šoli in ne v vrtcu omogočite **zaposlitev doma**; tokrat je priporočeno druženje preko socialnih omrežij interneta.
4. V primeru, da nimate omogočenega **varstva** predšolskega in otroka v prvih razredih OŠ, javite na številko 02 795 34 20 v vseh tistih primerih, ko ste starši v službi policije, zdravstva… in lahko predložite potrdilo delodajalca za takšen ukrep.
5. **Splošna zdravnica v Cirkulanah** deluje le za nujne primere in je po nepotrebnem ne obremenjujte. Za najavo pokličite štev.: 02 761 8001.
6. **Zobozdravnica** zaenkrat ne dela, saj je z ukrepom vlade določenih le 7 urgentnih zobozdravstvenih točk v Sloveniji. V nujnih primerih nas napotujejo v Maribor.
7. **Občinska uprava** do nadaljnjega nima uradnih ur, deluje le na podlagi predhodne najave po telefonu 02 795 34 20 za res nujne zadeve. Na voljo je tudi e naslov: **tajnistvo@cirkulane.si**.
8. Apeliram na lastnike gostinskih obratov »**Pri Žigi«, »Krona«, bife pri trgovini**…, da zaprejo lokale VSAJ ZA EN TEDEN.
9. Na sestanku CZ Cirkulane je dogovorjena **pomoč dostave blaga vsem tistim starejšim, invalidnim, bolanim osebam**, ki ne morejo do trgovin, da pokličejo tel.št. 031 648 993 za res nujne zadeve nabave prehrambenih izdelkov iz živilske trgovine v Cirkulanah.
10. Apeliram, da **v živilsko trgovino v Cirkulanah** vstopate res v nujnih primerih, da je v trgovini maksimalno 10 ljudi in da vsi odgovorno upoštevate higienska navodila. Živil ne bo zmanjkalo.
11. **Testiranje bolnih ljudi se več ne izvaja.** Zato ostanite na svojih domovih, strogo upoštevajmo higienska navodila in se res obnašajmo tako, da varujemo sebe in s tem tudi druge. **Prosim.**
12. **Vsa društva, organizirane skupine** v občini ne organizirajo prireditev, sestankov…., zaprta je tudi telovadnica.

Ukrepi veljajo do preklica. Spremljajte naše objave na spletni strani občine Cirkulane in na družabnih omrežjih.

**Virusa ne moremo ustaviti, lahko ga pa omejimo z odgovornim vedenjem vseh nas. Zboli lahko vsak izmed nas in za nekoga je lahko bolezen s tragičnim koncem, kar želimo z upoštevanjem navodil pristojnih institucij in vladnih služb tudi preprečiti. Želimo, da bodo lahko naši zdravstveni delavci oskrbeli vse bolne ljudi, torej želim, da okužbe ne bi naraščale.**

**Hvala za razumevanje in ostanite mi zdravi.**

Antonija Žumbar, županja